**4-nji maksat. Hemmeleri öz içine alýan we adalatly hem-de ýokary hilli bilimi üpjün etmek we hemmeleriň bütin ömrüniň dowamynda okamak mümkinçiligini höweslendirmek**

**4.с wezipe. 2030-njy ýyla çenli hünärli mugallymlaryň sanyny ep-esli artdyrmak, şol sanda ösüp barýan ýurtlarda, aýratyn hem gowşak ösen ýurtlarda we adalardaky ösüp barýan kiçi döwletlerde mugallymlary taýýarlamakda halkara hyzmatdaşlygy arkaly köpeltmek**

4.c.1 Işe başlamazyndan öñ ýa-da işläp ýören wagtynda iñ bolmanda, şol ýurtdaky degişli derejede iñ pes guramaçylykly hünärli mugallymçylyk taýýarlygyny (mysal üçin, pedogogik taýýarlygy) geçen, a) mekdebe çenli edaralarda, b) başlangyç mekdepde, c) başlangyç orta mekdepde we d) ýokary orta mekdepde işleýän mugallymlaryñ paýy

**Institusional maglumatlar**

**Guramalar**

ÝUNESKO-nyñ Statistika instituty (UNESCO-UIS)

**Konsepsiýalar we kesgitlemeler**

**Kesgitleme**

Işe başlamazyndan öñ iñ pes guramaçylykly hünärli mugallymçylyk taýýarlygyny geçen we anyk ýurtda degişli derejede mugallymçylyk işini amala aşyrmak üçin zerur bolan talaplaryñ iñ pes toplumyna laýyk gelýän mugallymlaryñ bilim derejesi (mekdebe çenli, başlangyç, orta we orta hünärmen bilimi) boýunça göterimi.

**Esaslandyrma**

Berilýän bilimiñ hilini üpjün etmekde mugallymlar möhüm orun eýeleýärler. Gowy bolan ýagdaýynda, bilimiñ saýlanyp alnan derejesinde mugallymçylyk işini amala aşyrmak üçin ähli mugallymlar laýyk gelýän, degişli we häzirki zaman mugallymçylyk taýýarlygyny geçmelidirler we olar okatmaly dersi (dersleri) boýunça hünär derejesi ýokary bolan hünärmenler bolmalydyr. Bu görkeziji okuw işçi güýjüniñ mugallymçylyk taýdan gowy taýýarlykly paýyny ölçeýär.

Görkezijniñ ýokary ähmiýeti okuwçylary hünär derejesi ýokary bolan mugallymlaryñ okadýandygyna şaýatlyk edýär.

**Konsepsiýa**

Mugallym anyk ýurtda degişli derejede mugallymçylyk işini amala aşyrmak üçin hökmany bolan, iñ bolmanda, iñ pes guramaçylykly hünärli mugallymçylyk taýýarlygyny we deslapky tejribe okuwyny (staźirowkany) geçen bolsa, taýýarlykly hünärmen diýlip hasap edilýär.

**Teswirler we çäklendirmeler**

Mugallymlary taýýarlamaga bildirilýän milli derejedäki iñ pes talaplaryñ dürli ýurtlarda üýtgäp biljekdigini belläp geçmek gerek. Şeýle ýagdaý global derejede ösüşe gözegçilik etmekligi kynlaşdyrýar, sebäbi görkeziji dürli ýurtlaryñ mugallymlarynyñ taýýarlygynyñ birmeñzeşdigine şaýatlyk etmeýär-de, eýsem köplenç halatda milli ýagdaýy görkezýär. Bu ýagdaý geljekde dürli ýurtlarda ýeke-täk standarty kabul etmek üçin işleri geçirmegiñ zerurdygyny kesgitleýär.

**Usulyýet**

**Maglumatlary ýygnamagyñ usuly**

Taýýarlyk geçen, bilimiñ belli bir derejesinde işleýän mugallymlaryñ sany bilimiñ degişli derejesindäki mugallymlaryñ göteriminde añladylýar.

PTTn = TTn

Tn

bu ýerde:

PTTn = bilimiñ degişli derejesinde taýýarlyk geçen mugallymlaryñ paýy;

TTn = bilimiñ n derejesinde taýýarlyk geçen mugallymlaryñ paýy

Tn = bilimiñ n derejesinde mugallymlaryñ umumy sany = 02 (kiçi ýaşly çagalary okatmak), 1 (başlangyç), 2 (orta bilimiñ birinji tapgyry), 3 (orta bilimiñ ikinji tapgyry) we 23 (orta bilim).

**Bölme**

Jynsy, bilim derejesi we edaranyñ tipi (döwlet/hususy) boýunça.

**Ýok bolan maglumatlary işlemek**

Ýurduñ derejesinde

UIS ýurt derejesinde maglumatlary almak üçin ýok bolan ýa-da doly möçberde berilmedik maglumatlaryñ käbir möhüm elementlerine baha bermegi amala aşyrýar. Munuñ mümkin bolan ýerinde, UIS olary diñe sebitleýin we global agregatlary hasaplap çykarmak maksadynda peýdalanmak üçin ýok bolan görkezijilere baha berýär.

Okuw geçen mugallymlaryñ göterimini hasaplap çykarmak üçin UIS şulary geçirip biler:

Gereginden artyk ýa-da doly bolmadyk hasabatlylyk hasaba alnanda düzediş girizmek:

Gereginden artyk ýa-da doly bolmadyk hasabatlylygy hasaba almak üçin düzedişde, mysal üçin:

* Bilimi tipi boýunça bellige almak goşulýar, mysal üçin ýurt tarapyndan habar berilmeýän hususy bilim ýa-da ýörite bilim goşulýar;

we / ýa-da

* Ýurduñ sebitleri boýunça ýurt tarapyndan habar berilmeýän sebitler goşulýar;

Eger ýurt birleşdirilen derejeler üçin maglumatlary habar beren bolsa, bilimiñ her bir derejesinde taýýarlykly mugallymlaryñ sanyna baha bermek (mysal üçin, aýratynlykda umumy bilimiñ birinji we ikinji tapgyry däl-de, diñe orta bilim habar berlen bolsa).

Ähli ýagdaýlarda baha bermek ýurduñ özüniñ maglumatlaryna (mysal üçin, maglumatlar bilen üpjün edijiniñ doly baha berilmedik maglumatlar baradaky habarlary, habar bermegiñ, çap etmegiñ serişdeleri boýunça ýa-da Ministrlikleriñ ýa-da Milli statistika müdirlikleriniñ web-saýtlarynyñ üstünden ýa-da beýleki guramalar tarapyndan geçirilýän soraşmalaryñ üstünden berilýän maglumatlar) ýa-da şol ýurtlaryñ geçen ýylky maglumatlaryna esaslanýar. Bu sanlar şu görnüşde çap edilip bilner: (i) gözegçilik edilýän görkezijiler hökmünde, eger ýetmeýän maglumatlar ýurduñ resmi maglumat serişdelerinde ýüze çykarylan bolsa; (ii) milli baha berme hökmünde, eger ýurt baha bermegi geçirmäge we ýetmeýän maglumatlary dolmak üçin bermäge taýýar bolsa; (iii) UIS bahalary hökmünde, eger maglumatlara UIS tarapyndan baha berlen bolsa.

**Sebit we global derejede**

Sebit we global agregatlar çap edilen maglumatlaryñ esasynda hem, teklip edilen milli maglumatlaryñ esasynda hem alynýar. Agza döwletler tarapyndan UIS-e berlen ýa-da öñünden kesgitlenen standartlaryñ esasynda Institut tarapyndan geçirilen baha bermeleriñ netijesi bolup duran maglumatlar çap edilen maglumatlar hasap edilýär. Iki ýagdaýda hem bu maglumatlar olar UIS tarapyndan çap edilmezinden öñ seretmek üçin agza döwletlere iberilýär.

Maglumatlaryñ hemme ýurtlar üçin elýeter bolmadyk mahalynda UIS milli maglumatlary diñe sebitiñ ortaça görkezijlerini hasaplamak maksady bilen işleýär. Şu görnüşde işlenen maglumatlar çap edilmeýär we haýsydyr bir görnüşde ýaýradylmaýar.

Eger ýurt üçin maglumatlar maglumat bolmadyk ýylyň öňýanyndaky ýyl üçin hem, soňundaky ýyl üçin hem elýeter bolsa, ýönekeý ugurlaýyn (lineýnyý) interpolýasiýa edilýär. Eger maglumatlar diňe öňýanyndaky ýyl üçin elýeter bolsa, onda soňky görkeziji berlen baha hökmünde peýdalanylýar. Şonuň ýaly, elýeter bolan soňky ýylyň maglumatlary hem baha berilýän görkeziji hökmünde peýdalanylýar.

Eger degişli maglumatlar ýurt üçin asla elýeter bolmasa, baha bermek baha berilýän görkeziji bilen açyk baglanyşygy bolan başga üýtgeýän ululyga esaslanyp biler. Mysal üçin, ýaşy boýunça okuwçylaryň sany okuwçylaryň umumy sanyna esaslandyrylyp bilner.

Olaryň esasynda baha bermek geçirilýän maglumatlaryň umuman alnanda hiç bir ýyl üçin elýeter bolmadyk ýagdaýlarynda ýurduň ýerleşýän sebiti üçin her taraplaýyn ölçenilmedik ortaça ähmiýet peýdalanylýar.

**Sebitleýin jemleme**

Sebitleýin we global jemleme ortaça ölçenen ähmiýeti (görkezijini) peýdalanmak we görkezijniň maýdalawjysyny ölçeg (agram) hökmünde ulanmak bilen amala aşyrylýar. Ozal görkezilişi ýaly, maglumatlaryň anyk ýurt ýa-da ýyl üçin elýeter bolmadyk ýagdaýynda ähmiýetlere baha berilýär we sebit we global agregatlary hasaplamak maksatlarynda olaryň ýeri çalşylýar.

**Deň gelmezlikleriň çeşmeleri**

Milli derejede çap edilen maglumatlar bilen halkara bahalaryň arasyndaky tapawutlar şular bilen şertlendirilip bilner:

* milli bilim ulgamlarynyň Bilimiň halkara standart klassifikasiýasyna (МСКО) laýyk gelmezligi;
* gurşap almakdaky tapawutlar (bilimiň dürli görnüşlerini goşmagyň derejesi, mysal üçin, hususy ýa-da ýörite bilim dürli toparlara däl-de, bir topara goşulyp bilner);
* ilata berilýän milli bahalaryň Birleşen Milletler Guramasynyň Ilat bölümi (INPD) tarapyndan alnan bahalardan tapawutlanýandygy.

**Maglumat çeşmeleri**

**Beýan etme**

Mekdeplerden we beýleki guramaçylykly okuw merkezlerinden alynýan administratiw maglumatlar.

**Maglumatlary ýygnamakk işi**

ÝUNESKO-nyň Statistika instituty mugallymlar boýunça bilim ministrlikleri ýa-da milli statistika müdirlikleri tarapyndan berlen maglumatlaryň esasynda depgin hatarlaryny emele getirýär. Maglumatlar resmi bilime geçirilýän her ýylky gözegçilikleriň çäklerinde ýygnalýar. Jemleýji görkezijileriň halkara deňeşdirip bolujylygyny üpjün etmek üçin ýurtlara Bilimiň halkara standart klassifikasiýasynda (МСКО) kesgitlenen bilim derejelerine laýyklykda maglumatlary habar bermek teklip edilýär.

Alnan maglumatlar ýalňyşlary ýüze çykarýan elektron ulgamlary peýdalanmak bilen barlanýar, bu ulgamlar arifmetiki ýalňyşlary, laýyk gelmeýän ýetleri barlaýarlar we hakykata laýyk gelmeýän netijelere baha bermegiň meýillerine seljerme geçirýärler. Ýüze çykýan soraglara, haýsydyr bir düzedişleri girizmek (ýalňyşlary düzetmek) ýa-da hakykata laýyk gelmeýän, ýöne dogry netijelere düşünmek mümkin bolar ýaly, maglumatlary habar beren ýurtlaryň wekilleri bilen bilelikde seredilýär. Şeýle hem bu işiň barşynda ýurtlara ýetmeýän ýa-da doly bolmadyk maglumatlara baha bermek teklip edilýär.

Mundan başga-da, ýurtlarda UIS tarapyndan her ýyl çap edilýän görkezijilere „ýurtlar boýunça syndaky“ esasy görkezijilere seredip görmek we teswirlemek mümkinçiligi hem bolýar.

**Maglumatlaryň elýeterliligi**

**Beýan etme**

113 ýurt başlangyç bilim üçin (2010-2015-nji ýyllar aralygyndaky döwürde bir gezekden seýrek däl), olardan ösen sebitler 6, Kawkaz we Merkezi Aziýa 6, Demirgazyk Afrika 4, Saharadan günortadaky Afrika ýurtlary 44, Gündogar Aziýa 3, Günorta-Gündogar Aziýa 8, Günorta Aziýa 6, Günbatar Aziýa 6, Latyn Amerikasy we Karib basseýni 27, Okeaniýa 4.

**Wagt hatary**

1998-2015-nji ýyllar

**Senenama**

**Maglumatlary ýygnamak**

2017-nji ýylyň ýanwary

**Maglumatlary çap etmek**

2016-njy ýylyň noýabry/dekabry

**Maglumatlar bilen üpjün edijiler**

Bilim ministrlikleri we milli statistika müdirlikleri

**Maglumatlary düzüjiler**

ÝUNESKO-nyñ Statistika instituty

**Goşmaça maglumatlar**

**Elektron serişdeler**

<http://www.uis.unesco.org/Pages/default.aspx>

**Salgylanmalar**

The Survey of Formal Education Instruction Manual <http://www.uis.unesco.org/UISQuestionnaires/Documents/UIS_ED_M_2016.pdf>

UIS Questionnaire on Students and Teachers (ISCED 0-4) <http://www.uis.unesco.org/UISQuestionnaires/Pages/default.aspx>.

**Baglanyşykly görkezijiler**

1.2, 1.4, 1.a, 2.1, 2.2, 2.3, 3.7, 3.c, 3.d, 5.1, 5.5, 5.b, 8.6, 8.7, 10.2, 12.8, 13.3, 13.b